मयंक यादव

मयंक यादव हा एक भारतीय आंतरराष्ट्रीय क्रिकेट खेळाडू आहे. तो देशांतर्गत क्रिकेटमध्ये दिल्लीकडून आणि इंडियन प्रीमियर लीगमध्ये लखनौ सुपर जायंट्सकडून खेळतो. तो एक गोलंदाज आहे, जो उजव्या हाताने वेगवान गोलंदाजी आणि फलंदाजी करतो.

कारकीर्द
मयंकने ६ ऑक्टोबर २०२४ रोजी बांगलादेशविरुद्ध टी२० सामन्यातून आंतरराष्ट्रीय क्रिकेटमध्ये पदार्पण केले आणि अजित आगरकर आणि अर्शदीप सिंग यांच्यानंतर आंतरराष्ट्रीय टी२० सामन्यात पहिले षटक टाकणारा तो तिसरा भारतीय गोलंदाज ठरला.
त्याने ११ ऑक्टोबर २०२२ रोजी मणिपूरविरुद्ध दिल्लीकडून व्यावसायिक आणि ट्वेंटी२० क्रिकेटमध्ये पदार्पण केले. त्याने १२ डिसेंबर २०२२ रोजी हरियाणाविरुद्ध दिल्लीसाठी लिस्ट अ मध्ये पदार्पण केले. लिस्ट अ पदार्पणाच्या दुसऱ्याच दिवशी, त्याने महाराष्ट्राविरुद्ध दिल्लीकडून प्रथम श्रेणी पदार्पण केले.

फेब्रुवारी २०२३ मध्ये, त्याला लखनौ सुपर जायंट्सने २०२३ इंडियन प्रीमियर लीग हंगामासाठी रु. २० लाख मध्ये विकत घेतले. दुखापतीमुळे २०२३चा हंगाम गमावल्यानंतर, यादवने २०२४मध्ये पंजाब किंग्स विरुद्ध आयपीएलमध्ये पदार्पण केले आणि २७ धावा देत तीन गडी बाद केले. या स्पेलमध्ये, यादवने २०२४ च्या आयपीएल हंगामात १५५.८ किमी प्रतितास वेगाने सर्वात वेगवान चेंडू टाकला. आयपीएलमधील पदार्पणाच्या सामन्यात त्याने सामनावीराचा पुरस्कार पटकावला. रॉयल चॅलेंजर्स बंगलोरविरुद्धच्या पुढच्या सामन्यात, त्याने १४ धावांत ३ बळी  घेतले आणि १५६.७ किमी प्रतितास या वेगाने मागील सामन्यात केलेला सर्वात वेगवान चेंडूचा स्वतःचा विक्रम मोडला.

संदर्भयादी

वर्ग:भारतातील पुरुष क्रिकेट खेळाडू
वर्ग:भारताचे टी२० पुरुष क्रिकेट खेळाडू